Staatsgeld: 'Dagvaar Ramaphosa om te sê oor misbruik' – ANC-LP | Netwerk24
Staatsgeld: 'Dagvaar Ramaphosa om te sê oor misbruik' – ANC-LP
Pres. Cyril Ramaphosa, die ANC-leier. Foto: Sarel van der Walt
'n Interne herrie broei in die ANC-koukus nadat 'n ANC-LP geëis het dat pres. Cyril Ramaphosa aan die parlement verslag doen oor onlangse uitlatings dat belastingbetalersgeld glo misbruik is om interne ANC-leierskapveldtogte te finansier.
Netwerk24 het Dinsdag vertroulik verneem dat Pemmy Majodina, ANC-hoofsweep, egter 'n stokkie probeer steek voor dié versoek van Mervyn Dirks, die ANC-LP, aan die parlement se staande komitee oor openbare rekeninge (Skoor).
In 'n interne brief aan Dirks wat Majodina Maandagaand ná 'n vergadering oor die aangeleentheid geskryf het, word hy opdrag gegee om sy vroeëre brief aan Mkhuleko Hlengwa, Skoor-voorsitter, terug te trek. Hy is ook versoek om sy brief van onttrekking teen Dinsdagoggend aan Majodina se kantoor te stuur.